CELEX: 32011R1271
Language: ro
Date: 2011-12-05 00:00:00
Title: Regulamentul de punere în aplicare (UE) nr. 1271/2011 al Comisiei din 5 decembrie 2011 privind clasificarea anumitor mărfuri în Nomenclatura combinată

8.12.2011   
            
            
               RO
            
            
               Jurnalul Oficial al Uniunii Europene
            
            
               L 325/1
            
         REGULAMENTUL DE PUNERE ÎN APLICARE (UE) NR. 1271/2011 AL COMISIEI
   din 5 decembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi care se bazează integral sau parțial pe aceasta sau care îi adaugă subdiviziuni suplimentare și care este stabilită prin dispoziții specifice ale Uniunii Europene, în vederea aplicării de măsuri tarifare sau de altă natură în cadrul comerțului cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului respectiv.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului vamal nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului respectiv.
   Articolul 2
   Informațiile tarifare obligatorii care nu sunt conforme cu dispozițiile prezentului regulament, furnizate de autoritățile vamale ale statelor membre, pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Produsul se prezintă sub forma unei pulberi de culoare bej care are următoarea compoziție (% în greutate):
                  
                              fibre alimentare/dietetice
                           
                           
                              66,1
                           
                        
                              din care celuloză brută
                           
                           
                              15,2)
                           
                        
                              proteine
                           
                           
                              18,8
                           
                        
                              umiditate
                           
                           
                              7,5
                           
                        
                              cenușă
                           
                           
                              2,3
                           
                        
                              grăsimi
                           
                           
                              0,2
                           
                        Produsul este un reziduu vegetal solid obținut din boabele de soia după extragerea uleiului și îndepărtarea parțială a proteinelor, urmată de uscare și măcinare. Produsul are caracteristicile unei făini netexturate.
                  Produsul este un subprodus rezultat din procesul de producție al concentratelor și izolatelor proteice de soia și, prin urmare, are un conținut redus de proteine.
                  Produsul este folosit la îmbogățirea preparatelor alimentare și a produselor pentru hrana animalelor. Produsul se prezintă în saci de 25 de kilograme.
               
               
                  2304 00 00
               
               
                  Clasificarea se stabilește prin aplicarea regulilor generale pentru interpretarea Nomenclaturii combinate 1 și 6 și a textului codului NC 2304 00 00.
                  Deși este utilizat în industria alimentară, produsul nu are caracteristicile unui preparat alimentar de la poziția 1901 sau ale unui preparat alimentar nedenumit și necuprins în altă parte de la poziția 2106. În consecință, se exclude clasificarea la pozițiile 1901 și 2106.
                  Deoarece este compus din diferite reziduuri și deșeuri de materiale vegetale utilizate de industria alimentară ca hrană pentru animale și uneori pentru consumul uman, produsul trebuie clasificat în capitolul 23 (a se vedea Notele explicative la Sistemul armonizat, de la capitolul 23, Considerații generale, primul alineat).
                  În consecință, produsul trebuie clasificat la codul NC 2304 00 00 ca alte reziduuri solide rezultate din extracția uleiului de soia.